Mobiili.fi - Microsoftin puhelinliikevaihto rysähti, romahti ja vajosi: -71 prosenttia | Matkapuhelinfoorumi - Suosituin matkapuhelinpalsta
Mobiili.fi Microsoftin puhelinliikevaihto rysähti, romahti ja vajosi: -71 prosenttia
Päätös jättää puhelimet taakse näkyy myös Microsoftin huhti-kesäkuun osavuosiraportissa.
Microsoftin puhelimista keräämä liikevaihto laski hyytävät 71 prosenttia tai 870 miljoonaa dollaria, eli alle yhteen kolmasosaan vuotta aiemmasta. Microsoft ei enää raportoinut toimittamiensa Lumia- tai muuden puhelinten lukumäärää.
Microsoft ilmoitti neljänneksen aikana toukokuussa myös myyvänsä peruspuhelintoimintonsa 350 miljoonalla dollarilla. Kaupan pitäisi toteutua toisen vuosipuoliskon aikana.
Huhti-kesäkuun neljänneksellä Microsoft kirjasi jälleen myös tulokseensa 1,1 miljardia dollaria alaskirjauksia ja uudelleenjärjestelykuluja liittyen toiminnan lopettamiseen. Tosin nämä kalpenevat vuotta aiemmin tehtyjen 8,4 miljardin dollarin kulukirjausten vierellä.
Microsoftin Surface-laitteiden liikevaihto toisella neljänneksellä puolestaan nousi vuotta aiemmasta 9 prosentilla. Windows- ja laiteyksikössä liikevaihto laski kokonaisuutena neljä prosenttia, mutta Windows-käyttöjärjestelmän myynti kasvoi kaikilla mittareilla, niin uusien laitteiden mukana (+27 % kuluttajille ja +2 % ammattilaisasiakkaille) kuin myös volyymilisensoinnissa suurasiakkaille (+3 %).
Microsoftin koko liiketoiminassa puhelinten ja muidenkin laitteiden osuus ei ole kovin suuri.
Kokonaisuutena Microsoft teki huhti-kesäkuussa 20,6 miljardin dollarin raportoidun liikevaihdon sekä 3,1 miljardin dollarin raportoidun nettotuloksen.
Microsoftin tulevaisuuden menestyksen kannalta merkityksellisimmät toiminnot ovat Office ja muut yritysohjelmistot sekä Azure-pilvikokonaisuus. Sekä toimisto-ohjelmissa että palvelimissa Microsoftilla on menossa siirtymä aiemmasta paikallisesti asennettavien ohjelmistojen maailmasta pilvipalvelujen aikakauteen.
Microsoftin suoritus huhti-kesäkuussa sille tärkeimmillä alueilla oli kohtuullinen. Tuottavuus- ja liiketoimintaprosessit -yksikön liikevaihto kasvoi viisi ja Älykäs pilvi -yksikön seitsemän prosenttia, mutta liikevoitot laskivat vastaavasti viisi ja 17 prosenttia vuotta aiemmasta. Pilvipohjaisen liiketoiminnan katteet Microsoftille ovat asennettujen ohjelmistojen kauppaa pienemmät.
Yritysasikkaiden Office 365 -liikevaihto kasvoi 54 ja Azure-liikevaihto 102 prosenttia. Microsoftin yritysasiakkaiden pilvipalvelujen vuotuiseksi muutettu liikevaihdon taso oli jo 12,1 miljardia dollaria.
Katsoo jäsenen Minkki kauppiasprofiilia
Katsoo jäsenen bambino kauppiasprofiilia
Katsoo jäsenen Reed kauppiasprofiilia
Timing: 0,1012 seconds